פאטמה רהבר

פאטמה רהבר (בפרסית: فاطمه رهبر– Fâtemeh Rahbar; 1964 – 7 במרץ 2020) הייתה פוליטיקאית איראנית שמרנית שכיהנה שלוש קדנציות כחברה במג'לס – הרשות המחוקקת של איראן. ייצגה את המחוזות באזור טהראן: טהראן, ריי, שמירנאת ואסלמשהר. רהבר נבחרה לכהן בפרלמנט בפעם הרביעית, אך נפטרה לפני תחילת כהונתה.

 ביוגרפיה 
רהבר בעלת תואר שני בתקשורת חזותית ותואר דוקטור בניהול אסטרטגי. הייתה מנהלת הפקה ברשת אינטרנט ומזכירת המועצה העליונה למדיניות אינטרנט.

 קריירה פוליטית 
רהבר הייתה פוליטיקאית שמרנית וחברה במפלגת הקואליציה האסלאמית.

היא נחשבה לאחת הנשים המשפיעות במחנה השמרני באיראן. היא כיהנה שלוש קדנציות בין השנים 2004 ו-2016 כחברת המג'לס, הרשות המחוקקת האיראנית, במהלכן שימשה כיו"ר סיעת הנשים וייצגה מספר מחוזות באזור העיר טהראן. כחברת פרלמנט, רהבר כיהנה גם כסגנית נשיא הוועדה הלאומית האיראנית לאונסק"ו ויושבת ראש ועדת התקשורת והאמנות. מעבר לפעילותה הפרלמנטרית, כיהנה כסגנית נשיא הנציבות הלאומית של איראן לאונסק"ו והחזיקה בתפקיד בכיר בקרן הסיוע של האימאם חומייני. בפברואר 2020 היא נבחרה לכהן בפרלמנט בפעם הרביעית, אך נפטרה לפני תחילת כהונתה הרביעית.

 מותה 
רהבר נכנסה למצב של תרדמת ב-5 במרץ 2020, לאחר שנדבקה במחלת הקורונה במהלך מגפת הקורונה באיראן. היא נפטרה ב-7 במרץ 2020 עקב סיבוכים שנגרמו מהמחלה.

 קישורים חיצוניים 

 הערות שוליים 

קטגוריה:נבחרי ציבור שמתו לפני שהושבעו לתפקיד
קטגוריה:ציטוט מקור בשפה זרה (פרסית)
קטגוריה:איראנים שנפטרו במגפת הקורונה
קטגוריה:נפטרים ב-2020